open-index/open-wikipedia-markdown huggingface dataset:
เจมส์ วาน

**เจมส์ วาน** (; เกิด 26 กุมภาพันธ์ ค.ศ. 1977)เป็นผู้กำกับภาพยนตร์ นักเขียนบท และผู้อำนวยการสร้าง ชาวออสเตรเลียที่เกิดในประเทศมาเลเซีย เขาเป็นที่รู้จักในฐานะผู้กำกับภาพยนตร์สยองขวัญเรื่อง *[[ซอว์ เกมต่อตาย..ตัดเป็น|ซอว์: เกมต่อตาย..ตัดเป็น]]* (2004) และสร้าง หุ่นเชิดบิลลี่

เขายังกำกับภาพยนตร์เรื่อง *[[อาถรรพ์ผีใบ้]]* และ *[[คนคลั่ง...ฆ่า สั่ง ตาย]]* (ในปี 2007), *[[วิญญาณตามติด]]* (2010), *[[คนเรียกผี|เดอะ คอนเจอริ่ง: คนเรียกผี]]* และ *[[วิญญาณยังตามติด 2]]* (ในปี 2013), *[[เร็ว..แรงทะลุนรก 7]]* (2015), *[[คนเรียกผี 2|เดอะ คอนเจอริ่ง: คนเรียกผี 2]]* (2016) และ *[[อควาแมน เจ้าสมุทร|อควาแมน: เจ้าสมุทร]]* (2018) *เร็ว..แรงทะลุนรก 7* และ *อควาแมน: เจ้าสมุทร* แต่ละเรื่องทำรายได้มากกว่า 1 พันล้านดอลลาร์สหรัฐ ทำให้วานเป็นผู้กำกับคนที่แปดที่มีภาพยนตร์ทั้งสองเรื่องทำเงินทะลุ 1 พันล้านดอลลาร์สหรัฐ

## ผลงาน
### ภาพยนตร์

### โทรทัศน์

## ผลตอบรับ
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 11 เรื่องของ เจมส์ วาน

16px  

สีแดง  สีส้ม  สีเขียว  

$ 

## อ้างอิง

## แหล่งข้อมูลอื่น
* 

หมวดหมู่:ผู้กำกับภาพยนตร์ชาวออสเตรเลีย
หมวดหมู่:ชาวออสเตรเลียเชื้อสายจีน
หมวดหมู่:ชาวออสเตรเลียเชื้อสายมาเลเซีย
หมวดหมู่:บุคคลจากกูจิง
อินทรีแดง (ละครโทรทัศน์ พ.ศ. 2562)

***อินทรีแดง*** () เป็นละครโทรทัศน์ไทยแนวแอ็คชั่น-ดราม่าออกอากาศทาง ช่อง 7HD ตั้งแต่วันที่ 10 ตุลาคม 2562 ถึง 28 พฤศจิกายน 2562 นำแสดงโดย อรรคพันธ์ นะมาตร์ เป็นตัวละครเดียวกันกับในชื่อเรื่อง, เมลดา สุศรี ซึ่งเป็นวีรบุรุษที่มีอุดมการณ์ ช่วยเหลือผู้อื่น ใส่หน้ากากนกอินทรีสีแดง เป็นการรีเมคเรื่องราวในอินทรีแดงขึ้นมาใหม่ (แต่เหตุการณ์ยังไม่ถึงเรื่องราวในเรื่อง อินทรีทอง)

## เนื้อเรื่องย่อ
**โรม ฤทธิไกร** สูญเสียพี่ชายคือ **สารวัตรรัจกร ฤทธิไกร** จึงพยายามหาทางทวงคืนความถูกต้อง นัยหนึ่งคือการล้างแค้นให้พี่ชายด้วย โดยโรมจะสวมหน้ากากสีแดงพรางหน้าตา และใช้ฉายาว่า **อินทรีแดง** เพื่อปราบปรามคนชั่ว ที่กฏหมายและเจ้าหน้าที่ปราบปรามไม่ได้ แต่หน้าฉาก โรมจะเป็นแค่นักธุรกิจเพลย์บอยธรรมดาคนหนึ่ง ต่อมาโรมต้องเข้าไปเป็นสายสืบอยู่ในกลุ่มไป่หลงในฐานะ **สิงห์** ซึ่งเขาจะต้องร่วมมือกับ **วาสนา เทียนประดับ** ในการทำลายล้างองค์กรไป่หลง อันเป็นต้นเหตุแห่งอาชญากรรมทั้งหมดให้ได้

## นักแสดง

## งานสร้าง
ในปี 2561 โอลิเวอร์ บีเวอร์ ผู้อำนวยการสร้างของบริษัท ไนน์ บีเวอร์ ฟิล์ม ได้นำเอานวนิยาย อินทรีแดง มาสร้างใหม่ โดยออกอากาศทาง ช่อง 7HD โดยได้ สมภพ เวชชพิพัฒน์ เขียนบทอิงจากบทประพันธ์ของเศก ดุสิต&nbsp;ต่อมาในเดือนกุมภาพันธ์ 2559 มีการบวงสรวงละครเรื่องนี้ และทางค่ายไนน์ บีเวอร์ ได้ประกาศว่า บุคคลที่จะเป็น **อินทรีแดง** คือ อรรคพันธ์ นะมาตร์ และ **วาสนา เทียนประดับ** คือ เมลดา สุศรี

### การคัดเลือกนักแสดง
โอลิเวอร์ บีเวอร์ ตัดสินใจเลือกอ๋อม อรรคพันธ์ นะมาตร์มารับบทเป็นอินทรีแดง ซึ่งหลังจากที่คัดเลือกแล้วจึงได้ทราบว่า อรรคพันธ์มีวันเกิด และเดือนเกิดเดียวกันกับมิตร ชัยบัญชา เจ้าของบทอินทรีแดงต้นฉบับ

## อ้างอิง

หมวดหมู่:ละครโทรทัศน์ช่อง 7 เอชดี
หมวดหมู่:ละครโทรทัศน์ไทยในปี พ.ศ. 2562
หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ที่กำกับโดย โอริเวอร์ บีเวอร์
หมวดหมู่:อินทรีแดง
หมวดหมู่:ละครโทรทัศน์ไทยในคริสต์ทศวรรษ 2010
ศาสนาในประเทศอิสราเอล

[thumb|[กำแพงประจิมและโดมแห่งศิลายอดเนินพระวิหาร]]
[thumb|[ชาวยิวย่านเมืองเก่าเยรูซาเลม]]
[thumb|นักบวชขณะประกอบพิธีกรรมที่[โบสถ์พระคูหาศักดิ์สิทธิ์]]
**ศาสนาในประเทศอิสราเอล** ถือเป็นวัฒนธรรมและวิถีชีวิตที่โดดเด่นของชาวอิสราเอล เพราะศาสนาถือเป็นสิ่งที่มีบทบาทยิ่งต่อประวัติศาสตร์ประเทศ และประเทศอิสราเอลเป็นชาติเดียวในโลกที่ประชากรส่วนใหญ่นับถือศาสนายูดาห์ จากข้อมูลจากสำนักข้อมูลส่วนกลางอิสราเอลเมื่อ พ.ศ. 2554 ระบุว่าประชากรส่วนใหญ่เป็นชาวยิวร้อยละ 75.4 ชาวอาหรับร้อยละ 20.6 และชนกลุ่มน้อยอื่น ๆ ร้อยละ 4.1 ส่วนข้อมูลการนับถือศาสนาเมื่อ พ.ศ. 2562 ระบุว่าประชากรส่วนใหญ่นับถือศาสนายูดาห์ร้อยละ 74.2 ศาสนาอิสลามร้อยละ 17.8 ศาสนาคริสต์ร้อยละ 2 และลัทธิดรูซร้อยละ 1.6 นอกนั้นนับถือศาสนาอื่น ๆ เช่น ศาสนาสะมาริตัน ศาสนาบาไฮ และไม่นับถือศาสนา รวมกันร้อยละ 4.4 สำนักวิจัยพิวจัดอันดับให้ประเทศอิสราเอลเป็นชาติที่ "มีปัญหาการสู้รบในสังคมอันเกิดจากศาสนา" ในอันดับที่ 5 และจัดให้เป็นชาติที่ "มีความขัดแย้งรุนแรงกับคนต่างศาสนา" อันดับที่ 6

ประเทศอิสราเอลไม่มีรัฐธรรมนูญ หากแต่มีกฎหมายพื้นฐานรองรับรัฐธรรมนูญที่ระบุว่าประเทศอิสราเอลเป็น "รัฐยิว" (Jewish state) กฎหมายพื้นฐานนี้จะใช้ควบคู่ไปกับรัฐสภาเดี่ยว (Knesset) การตัดสินใจต่าง ๆ จะขึ้นอยู่กับศาลฎีกาอิสราเอลและกฎหมายจารีตอื่นในปัจจุบัน มีการเสนอการอารักขาการปฏิบัติศาสนกิจบางประการแก่ศาสนิกชนโดยไม่เสียค่าใช้จ่ายภายในประเทศ สำนักวิจัยพิวระบุว่าประเทศอิสราเอลมีข้อจำกัดทางศาสนาอยู่ในระดับ "สูง" โดยเฉพาะนิกายที่ไม่ใช่สายย่อยของศาสนายูดาห์นิกายออร์ทอดอกซ์จะถูกจำกัด

กฎหมายอิสราเอลให้การยอมรับอย่างเป็นทางการห้าศาสนา ทั้งหมดล้วนเป็นศาสนาอับราฮัม ได้แก่ ศาสนายูดาห์ ศาสนาคริสต์ ศาสนาอิสลาม ลัทธิดรูซ และศาสนาบาไฮ นอกจากนี้ยังให้การยอมรับนิกายย่อยของศาสนาคริสต์อย่างเป็นทางการ ได้แก่ นิกายโรมันคาทอลิก นิกายอาร์มีเนียคาทอลิก นิกายมารอไนต์ นิกายกรีกคาทอลิก นิกายซีรีแอกคาทอลิก นิกายแคลเดียนคาทอลิก นิกายอีสเทิร์นออร์ทอดอกซ์ นิกายกรีกออร์ทอดอกซ์ นิกายออเรียนทัลออร์ทอดอกซ์ นิกายซีรีแอกออร์ทอดอกซ์ นิกายอาร์มีเนียอะโพสตาลิก และนิกายแองกลิคัน ความสัมพันธ์ทางศาสนา เช่น ยิวกับไม่ใช่ยิว มุสลิมกับคริสต์ศาสนิกชน หรือแม้แต่ชาวยิวด้วยกันเองคือ กลุ่มออร์ทอดอกซ์ กลุ่มปฏิรูป และกลุ่มอนุรักษ์นิยม ทั้งหมดล้วนมีความตึงเครียดบ่อยครั้ง

## อ้างอิง

หมวดหมู่:ศาสนาในประเทศอิสราเอล
หมวดหมู่:วัฒนธรรมอิสราเอล
หมวดหมู่:สังคมอิสราเอล
ไทโรน มิงส์

**ไทโรน ดีออน มิงส์** (; เกิด 13 มีนาคม ค.ศ. 1993) เป็นนักฟุตบอลชาวอังกฤษ ปัจจุบันเล่นในตำแหน่งเซ็นเตอร์แบ็กให้กับแอสตันวิลลาในพรีเมียร์ลีก

## อ้างอิง

## แหล่งข้อมูลอื่น
*Profile at the Aston Villa F.C. website
*Profile at the Football Association website
*

หมวดหมู่:นักฟุตบอลชาวอังกฤษ
หมวดหมู่:ผู้เล่นสโมสรฟุตบอลอิปสวิชทาวน์
หมวดหมู่:ผู้เล่นสโมสรฟุตบอลบอร์นมัท
หมวดหมู่:ผู้เล่นสโมสรฟุตบอลแอสตันวิลลา
หมวดหมู่:ผู้เล่นในพรีเมียร์ลีก
หมวดหมู่:กองหลังฟุตบอล
หมวดหมู่:ผู้เล่นในฟุตบอลชิงแชมป์แห่งชาติยุโรป 2020
หมวดหมู่:บุคคลจากบาธ
อาราบิโนส

**อาราบิโนส** () เป็นมอโนแซ็กคาไรด์ที่มีลักษณะเป็นผลึกสีขาวหรือไม่มีสี ไม่มีกลิ่น มีสูตรเคมีคือ C5H10O5 มีน้ำหนักโมเลกุล 150.13 g/mol ชื่ออาราบิโนสมาจากกัมอาราบิก ซึ่งใช้สกัดอาราบิโนสเป็นครั้งแรก ในธรรมชาติพบอาราบิโนสชนิด L มากกว่าชนิด D อาราบิโนสมีความเกี่ยวข้องกับพอลิเมอร์ชีวภาพ เช่น เฮลิเซลลูโลสและเพกทิน ซึ่งเป็นส่วนประกอบหลักของผนังเซลล์

อาราบิโนสเป็นมอโนแซ็กคาไรด์ชนิดอัลโดเพนโทส หรือมอโนแซ็กคาไรด์ที่มีอะตอมคาร์บอน 5 อะตอม และมีหมู่ฟังก์ชันอัลดีไฮด์ อาราบิโนสมีไครัลเซ็นเตอร์ 3 ตำแหน่ง เช่นเดียวกับไลโซส, ไรโบส และไซโลส ไครัลเซ็นเตอร์เป็นโมเลกุลที่ไม่มีระนาบสมมาตร ทำให้ไม่สามารถซ้อนทับกับโมเลกุลที่เหมือนตัวเองได้ เปรียบได้กับการนำโมเลกุลไปส่องกระจก จะพบว่าถึงแม้จะมีโครงสร้างเหมือนกัน แต่โมเลกุลภาพจริงและโมเลกุลภาพสะท้อนมีการจัดเรียงอะตอมที่ต่างกัน เนื่องจากมีไครัลเซ็นเตอร์ 3 ตำแหน่ง ทำให้อัลโดเพนโทสมี 8 สเตอริโอไอโซเมอร์ หรือมีสูตรเคมีเหมือนกัน แต่โครงสร้างต่างกัน อาราบิโนสสามารถสังเคราะห์ได้จากกลูโคสผ่านกระบวนการการย่อยสลายโวห์ล (Wohl degradation)

อาราบิโนสใช้เป็นอาหารเลี้ยงเชื้อ มีคุณสมบัติยับยั้งซูเครส เอนไซม์ที่ใช้ย่อยซูโครสให้กลายเป็นกลูโคสและฟรักโทสในลำไส้เล็ก ทำให้อาราบิโนสอาจใช้ในอาหารสำหรับผู้ป่วยเบาหวาน และอาจใช้เป็นพรีไบโอติกส์สำหรับไบฟิโดแบคทีเรียในระบบทางเดินอาหาร เนื่องจากร่างกายไม่สามารถย่อยอาราบิโนสได้

## อ้างอิง

## แหล่งข้อมูลอื่น
* 
* 

หมวดหมู่:อัลโดเพนโทส
หมวดหมู่:กลีเซอรอล
ควีนส์คอลเลจ

thumb|200px|ตราราชวิทยาลัย
**ควีนส์คอลเลจ** (Queens' College) มีชื่อเรียกอีกอย่างว่า **ราชวิทยาลัยควีนส์** หรือ **สมเด็จพระราชินีนาถราชวิทยาลัย** เป็นหนึ่งในบรรดาวิทยาลัยที่เก่าแก่ที่สุดและใหญ่ที่สุดของมหาวิทยาลัยเคมบริดจ์ และเป็นหนึ่งในวิทยาลัยชั้นนำด้านวิชาการในระดับสูงสุดห้าอันดับแรกของมหาวิทยาลัยเคมบริดจ์ มีศิษย์เก่าที่ชื่อเสียงทั้งเชื้อพระวงศ์, ขุนนาง, นักการศาสนา, นักการเมือง, นักดาราศาสตร์ และอื่น ๆ 

ราชวิทยาลัยควีนส์ ก่อตั้งเมื่อปี พ.ศ. 1991 (ค.ศ. 1448) โดยพระนางมาร์กาเร็ตแห่งอองชู สมเด็จพระราชินีแห่งอังกฤษ ในพระเจ้าเฮนรีที่ 6 แห่งอังกฤษ จากราชวงศ์แลงคัสเตอร์ และได้รับการสถาปนา ซ้ำอีกครั้งโดย เอลิซาเบธ วูดวิลล์ สมเด็จพระราชินีแห่งอังกฤษ ในพระเจ้าเอ็ดเวิร์ดที่ 4 แห่งอังกฤษ จากราชวงศ์ยอร์ค ซึ่งทั้งสองราชวงศ์เป็นคู่แข่งกันในสงครามดอกกุหลาบ ดังนั้นชื่อภาษาอังกฤษของวิทยาลัย คำว่า Queens จึงมีอักษร s ลงท้าย 

ราชวิทยาลัยควีนส์ เป็นวิทยาลัยเดียวของเคมบริดจ์ ที่ได้รับพระมหากรุณาธิคุณจากสมเด็จพระราชนีนาถแห่งอังกฤษ หลายพระองค์ ทรงรับไว้ในพระบรมราชินูปถัมภ์ รวมถึง สมเด็จพระราชินีนาถเอลิซาเบธที่ 2 แห่งสหราชอาณาจักร ได้ทรงพระกรุณาโปรดเกล้าฯ รับราชวิทยาลัยควีนส์ ไว้ในพระบรมราชินูปถัมภ์เช่นกัน ซึ่งในเดือนกรกฎาคม ปี พ.ศ. 2562 สมเด็จพระราชินีนาถเอลิซาเบธที่ 2 ได้เสด็จพระราชดำเนินมาเยี่ยมและเสวยพระกระยาหารกลางวันที่ทางราชวิทยาลัยควีนส์ได้ถวายการรับรอง

เนื่องด้วยพื้นที่ของราชวิทยาลัยฯ ครอบคลุมสองฝั่งคลองเคม (Cam River) เชื่อมโดยสะพานคณิตศาสตร์ (Mathematical Bridge) ที่มีชื่อเสียงและเป็นจุดท่องเที่ยวสำคัญแห่งหนึ่งของมหาวิทยาลัยเคมบริดจ์ ระหว่างพื้นที่สองฝั่ง โดยมีศัพท์เรียกพิเศษว่า ฝั่งสลัว (ฝั่งเก่า, dark side) และฝั่งสว่าง (ฝั่งใหม่, light side)

หมวดหมู่:สถาบันอุดมศึกษาในสหราชอาณาจักร
ไทยลีก 3 ฤดูกาล 2563 – ตอนล่าง

**ไทยลีก 3 ฤดูกาล 2563 – ตอนล่าง** เป็นส่วนหนึ่งของการแข่งขันฟุตบอลไทยลีก 3 ซึ่งเป็นการแข่งขันฟุตบอลในระดับที่ 3 ของระบบลีกไทย โดยมีสโมสรที่เข้าร่วมการแข่งขันทั้งหมด 14 สโมสร

## การเปลี่ยนแปลงจากฤดูกาลที่ผ่านมา

### สโมสรที่เข้ามา
#### ตกชั้นจากไทยลีก 2

#### เลื่อนชั้นจากไทยลีก 4
* มหาวิทยาลัยปทุมธานี
* ปัตตานี

### สโมสรที่ออกไป
#### เลื่อนชั้นสู่ไทยลีก 2
* นครปฐม ยูไนเต็ด
* แกรนด์ อันดามัน ระนอง ยูไนเต็ด

#### ตกชั้นสู่ไทยลีก 4
* ทหารบก 
* สุราษฎร์ธานี

## สโมสร

### สนามเหย้าและที่ตั้ง

**หมายเหตุ**
* ↓ หมายถึงสโมสรที่ตกชั้นจากไทยลีก 2
* ↑ หมายถึงสโมสรที่เลื่อนชั้นจากไทยลีก 4

## ตารางคะแนน
คิยา

**คิยา** เป็นหนึ่งในเหล่าพระมเหสีของฟาโรห์อเคนาเทน ข้อมูลที่ปรากฏเกี่ยวกับบทบาทและหน้าที่พระองค์น้อยมาก เนื่องจากการการบันทึกไม่ค่อยเรียบร้อยเท่าที่ควร ผิดจากข้อมูลของพระนางเนเฟอร์ติติ พระมเหสีเอกของฟาโรห์อเคนาเทน โดยพระนามของพระองค์จึงสันนิษฐานว่าพระองค์มิใช่ชาวอียิปต์ ซึ่งแสดงให้เห็นว่าพระองค์เคยเป็นเจ้าหญิงที่มาจากไมตานนี และหลักฐานที่หลงเหลืออยู่บ่งบอกให้เห็นว่าพระองค์เข้ามามีบทบาทในราชสำนักอียิปต์โบราณในช่วงกลางของการครองราชย์ชองฟาโรห์อเคนาเทน เมื่อพระองค์ให้กำเนิดพระราชธิดา พระองค์สูญหายไปจากบันทึกเพียงไม่กี่ปีก่อนที่ฟาโรห์อเคนาเทนสวรรคต ในอดีตพระองค์ถูกคาดว่าเป็นพระราชมารดาของฟาโรห์ทุตอังค์อามุน แต่หลักฐานทางพันธุกรรมล่าสุดแสดงให้เห็นว่าเป็นไปไม่ได้ที่จะเป็นพระราชมารดาของฟาโรห์ทุตอังค์อามุน 

## พระนามและพระยศ
พระนามของพระองค์ยังเป็นข้อถกเถียงอยู่ โดยพระนาม คิยา อาจจะเป็นพระนามลำลอง อาจใช้แทนพระนามเต็มหรือเป็นพระนามในภาษาต่างประเทศอย่างเช่น พระนางทาดูเคปา พระราชธิดาในกษัตริย์ธัชรัตตาแห่งไมตานนี ซึ่งพระองค์ได้อภิเษกสมรสกับฟาโรห์อเมนโฮเทปที่ 3 ในช่วงท้ายของการครองราชย์ และในบันทึกแห่งอาร์มานาระบุว่าพระนางทาดูเคปาเป็นสตรีที่จะมีสามีได้ โดยเฉพาะอย่างยิ่งบันทึกแห่งอาร์มานาในช่วงที่ 27 ถึงช่วงที่ 29 ยืนยันว่า พระนางทาดูเคปาเป็นพระมเหสีในฟาโรห์อเคนาเทน ดังนั้นนักไอยคุปต์วิทยาจึงสันนิษฐานว่า พระนางทาดูเคปา กับ พระนางคิยา คือบุคคลคนเดียวกัน อย่างไรก็ตามยังไม่มีหลักฐานที่จะมายืนยันว่าพระองค์เป็นชาวอียิปต์โบราณ

## อ้างอิง

หมวดหมู่:ราชวงศ์ที่สิบแปดแห่งอียิปต์
การประท้วงในอิรัก พ.ศ. 2562–2564

**การประท้วงในอิรัก พ.ศ. 2562–2564** เป็นชุดการประท้วงในประเทศอิรักที่เริ่มเกิดขึ้นในวันที่ 1ตุลาคม ค.ศ. 2019 ซึ่งเป็นวันที่นักเคลื่อนไหวจัดการประท้วงในสื่อสังคมทั่วเขตผู้ว่าการทางตอนกลางและตอนใต้ของประเทศอิรัก เพื่อประท้วงทั้งการฉ้อราษฎร์บังหลวงวงเรื่อง, การว่างงาน, การแบ่งพวกทางการเมือง, บริการสาธารณระย่ำแย่ และการแทรกแซง การประท้วงลุกลามถึงการเรียกร้องให้โค่นรัฐบาลอิรัก ฝ่ายรัฐบาลใช้กองกำลังติดอาวุธที่อิหร่านหนุนหลัง ซึ่งใช้กระสุนจริง, นักแม่นปืน, น้ำร้อน, แก๊สพริกไทยร้อน และแก๊สน้ำตาต่อผู้ประท้วง ทำให้มีผู้เสียชีวิตและบาดเจ็บหลายคน

ผู้ประท้วงเรียกร้องให้หยุดระบบการเมืองแบบแบ่งแยกที่สหรัฐและพันธมิตรจัดตั้งขึ้นหลังการรุกรานที่นำโดยสหรัฐใน ค.ศ. 2003 และการประท้วงครั้งนี้ถือเป็นการก่อความไม่สงบมากที่สุดนับตั้งแต่การุกรานใน ค.ศ. 2003

## อ้างอิง

หมวดหมู่:การประท้วงในประเทศอิรัก
ปอกราเดตส์

**ปอกราเดตส์** () เป็นเมืองและเทศบาลในตอนกลางของประเทศแอลเบเนีย ตั้งอยู่บนชายฝั่งของทะเลสาบโอครีด ทะเลสาบนี้เป็นหนึ่งในทะเลสาบที่ลึกและเก่าแก่ที่สุดของยุโรป ปอกราเดตส์ตั้งอยู่ในเขตคอร์ช

เมืองนี้ล้อมรอบด้วยเนินเขาทางด้านใต้และตะวันตก และมีทะเลสาบอยู่ทางด้านตะวันออกและด้านเหนือของเมือง เมืองนี้มีทางหลวงเชื่อมโยงไปยังติรานา เอลบาซาน และคอร์ชผ่าน เมืองนี้อยู่ทางตะวันออกเฉียงใต้ของ เอลบาซาน ทางตะวันตกเฉียงใต้ของโอครีดในนอร์ทมาซิโดเนีย ทางเหนือของคอร์ช และทางตะวันตกเฉียงเหนือของโฟลรินาในกรีซ

## อ้างอิง
เคโจ

**เคโจ** () หรือ **คย็องซ็อง** (; ) เป็นเขตการปกครองในเกาหลีภายใต้การปกครองของญี่ปุ่น โดยได้สอดคล้องกับกรุงโซลซึ่งเป็นเมืองหลวงของเกาหลีใต้ในปัจจุบัน

## ข้อมูลประชากร

## อ้างอิง


หมวดหมู่:โซล
หมวดหมู่:เมืองในอดีต
อารูบาดูชีเตรา

**อารูบาดูชีเตรา** **(Aruba Dushi Tera)** (อารูบา ดินแดนอันอ่อนหวาน) เป็นเพลงชาติอารูบา เป็นเวอลทซ์ประพันธ์โดย Juan Chabaya Lampe และทำนองประพันธ์โดย Rufo Wever ประโยคท้ายประพันธ์ Hubert (Lio) Booi ได้เป็นที่ยอมรับและนำไปใช้เป็นเพลงชาติเมื่อวันที่ 18 มีนาคม ค.ศ. 1976 แต่งเป็นภาษาปาเปียเมนตู

## เนื้อเพลง

## แหล่งข้อมูล

*Aruba National Anthems In The World All Countries National Anthems

หมวดหมู่:เพลงชาติ
เพลงสรรเสริญยุโรป

**"เพลงสรรเสริญยุโรป"** (, , ) เป็นบทเพลงแทนทวีปยุโรปและรวมถึงสหภาพยุโรป สภายุโรปเลือกใช้บทเพลงนี้เป็นเพลงสรรเสริญตั้งแต่ ค.ศ. 1972

ฟรีดริช ชิลเลอร์ ได้ประพันธ์บทกวีที่เรียกว่า *[[อันดีฟร็อยเดอ|โอเดออันดีฟร็อยเดอ]]* () ใน ค.ศ. 1785 เพื่อเฉลิมฉลอง "ความเป็นพี่น้องของมนุษยชาติ"  และภายหลังการเสียชีวิตของชิลเลอร์ บทกลอนนี้ได้ถูกนำไปแต่งเป็นท่อนร้องในบทเพลง *[[ซิมโฟนีหมายเลข 9 (เบทโฮเฟิน)|ซิมโฟนีหมายเลข 9]]* ของลูทวิช ฟัน เบทโฮเฟิน

นักการเมืองชาวออสเตรีย ริชชาร์ท นิคโคเลาส์ ฟ็อน คูเดินโฮเวอ-คาแลร์กี ได้เสนอให้ใช้ท่อนร้องในบทเพลงดังกล่าวเป็นเพลงสรรเสริญยุโรปใน ค.ศ. 1955  ข้อเรียกร้องของเขาสัมฤทธิ์ผลในอีกสิบหกปีต่อมา การประชุมสมัชชาสภายุโรปใน ค.ศ. 1971 ได้มีมติให้ท่อนร้องในบทเพลงดังกล่าวของเบทโฮเฟินเป็นเพลงสรรเสริญยุโรป และได้ประกาศใช้อย่างเป็นทางการตั้งแต่วันที่ 19 มกราคม ค.ศ. 1972 

## เนื้อร้อง (พฤตินัย)

## อ้างอิง

หมวดหมู่:เพลงประจำองค์กรระหว่างประเทศ
หมวดหมู่:สหภาพยุโรป
เทศมณฑลอาเกิชฮืส

**อาเกิชฮืส** () เป็นเทศมณฑลในนอร์เวย์ อาเกิชฮืสเป็นเขตที่มีประชากรมากที่สุดเป็นอันดับสองรองจากกรุงออสโล โดยมีคนมากกว่าครึ่งล้านอาศัยอยู่ เทศมณฑลนี้ตั้งชื่อตามป้อมปราการอาเกิชฮืส ศูนย์กลางการปกครองของอาเกิชฮืสอยู่ในออสโลซึ่งไม่ได้เป็นส่วนหนึ่งของเทศมณฑล

## ภูมิศาสตร์

อาเกิชฮืสมีทะเลสาบ Mjøsa และบางส่วนของแม่น้ำ Glomma อยู่ เนื่องจากหลายชานเมืองของออสโลเป็นส่วนหนึ่งของเทศมณฑลนี้ ที่โดดเด่นคือ Bærum ทำให้อาเกิชฮืสมีประชากรจำนวนมากอาศัยอยู่ในพื้นที่เล็ก ๆ เส้นทางรถไฟสายหลักในออสโลวิ่งผ่านอาเกิชฮืสโดยมีหลายสถานีเช่น Asker, Ullensaker, Ski และ Lillestrøm อยู่ตามเส้นทาง

เทศมณฑลนี้ยังมีสถานที่ประวัติศาสตร์ Eidsvoll ตั้งอยู่ห่างไป 48 กิโลเมตรทางทิศเหนือของออสโล ที่นี่เป็นที่ซึ่งสมัชชาแห่งชาติลงมติรัฐธรรมนูญของนอร์เวย์ในปี 1814 ทางใต้ของ Eidsvoll จะมีท่าอากาศยานออสโล การ์เดอร์มอนซึ่งเป็นสนามบินนานาชาติของนอร์เวย์

อาเกิชฮืส
ริยาลกาตาร์

**ริยาลกาตาร์** (สัญลักษณ์: **QR** หรือ ****; รหัส: **QAR**) เป็นสกุลเงินของรัฐกาตาร์ ซึ่งแบ่งออกเป็น 100 ดาร์ฮอม () และตัวย่อเป็นทั้ง QR (อังกฤษ) หรือ  (อาหรับ)

## ประวัติ
จนถึงปี ค.ศ. 1966 กาตาร์ใช้เงินรูปีอินเดียเป็นสกุลเงินตราของตนเอง ในรูปของรูปีอ่าว เมื่อประเทศอินเดียลดค่าเงินรูปีในปี ค.ศ. 1966 กาตาร์พร้อมด้วยรัฐอื่น ๆ ที่ใช้รูปีอ่าวเลือกที่จะมุ่งเสนอสกุลเงินของตนเอง

ก่อนที่จะทำเช่นนั้น กาตาร์ได้นำริยาลซาอุดีมาใช้เป็นของตนช่วงสั้น ๆ จากนั้นจึงเปิดตัวริยาลกาตาร์และดูไบหลังจากการลงนามในข้อตกลงสกุลเงินกาตาร์-ดูไบเมื่อวันที่ 21 มีนาคม ค.ศ. 1966 ริยาลซาอุดีมีมูลค่า 1.065 รูปีอ่าว ในขณะที่ริยาลกาตาร์และดูไบเท่ากับรูปีอ่าวก่อนที่จะมีการลดค่าเงิน

หลังจากที่ดูไบเข้าสู่สหรัฐอาหรับเอมิเรตส์ กาตาร์ได้เริ่มออกริยาลกาตาร์แยกจากดูไบเมื่อวันที่ 19 พฤษภาคม ค.ศ. 1973 ธนบัตรเก่ายังคงไหลเวียนในแบบคู่ขนานกันเป็นเวลา 90 วัน ซึ่งเป็นเวลาที่เงินสกุลเดิมถูกถอดถอน

สำหรับประวัติความเป็นมาที่กว้างขึ้นโดยรอบสกุลเงินในระดับภูมิภาค โปรดดูประวัติความเป็นมาของสกุลเงินอังกฤษในตะวันออกกลาง

## เหรียญ
ในปี ค.ศ. 1966 เหรียญได้รับการแนะนำในนามของกาตาร์และดูไบสำหรับ 1, 5, 10, 25 และ 50 ดาร์ฮอม ส่วนในปี ค.ศ. 1973 เหรียญชุดใหม่ได้รับการแนะนำในขนาดและองค์ประกอบเดียวกันกับก่อนหน้านี้ แต่ในนามของกาตาร์เท่านั้น

## อ้างอิง

## แหล่งข้อมูลอื่น
* The banknotes of Qatar 

หมวดหมู่:เศรษฐกิจของประเทศกาตาร์
ฟ็อลคส์วาเกินกรุ๊ป

**บมจ.ฟ็อลคส์วาเกิน** () หรือที่นิยมเรียก **ฟ็อลคส์วาเกินกรุ๊ป** (Volkswagen Group) เป็นกลุ่มบริษัทยานยนตร์ข้ามชาติจากเยอรมนี สำนักงานใหญ่ตั้งอยู่ที่ว็อลฟส์บวร์ค รัฐนีเดอร์ซัคเซิน ประเทศเยอรมนี มีผู้ถือหุ้นใหญ่คือตระกูลพอร์เชอและรัฐบาลนีเดอร์ซัคเซิน ฟ็อลคส์วาเกินกรุ๊ปเป็นผู้ผลิตรถยนต์อันดับหนึ่งของโลกแซงหน้าโตโยต้าเมื่อวัดจากยอดขายในปี 2016 และยังสามารถรักษาบัลลังก์นี้ได้ในปี 2017 และ 2018 ด้วยยอดผลิต 10.8 ล้านคัน ฟ็อลคส์วาเกินกรุ๊ปยังคงเป็นกลุ่มบริษัทรถยนต์ที่มีครองส่วนแบ่งตลาดมากที่สุดในยุโรปมาแล้วกว่าสองทศวรรษ และเป็นบริษัทใหญ่อันดับ 7 ของโลกในตาราง Fortune Global 500 ประจำปี 2018

เครือฟ็อลคส์วาเกินก่อตั้งเมื่อวันที่ 28 พฤษภาคม 1937 ที่กรุงเบอร์ลิน เมื่อแรกก่อตั้งมีชื่อว่า **บริษัทจำกัดหนี้สำหรับเตรียมการประชายนต์เยอรมัน** () ดำเนินงานโดยแนวร่วมแรงงานเยอรมันแห่งพรรคนาซี โดยมีเป้าหมายแรกเริ่มคือการผลิตรถยนต์พอร์เชอแบบ 60 ซึ่งต่อมาเรียกว่าฟ็อลคส์วาเกินแบบ 1 แลกเรียกจนติดปากว่ารถเต่า รถรุ่นนี้ออกแบบโดยดร.แฟร์ดีนันท์ พอร์เชอ โดยการสนับสนุนของอดอล์ฟ ฮิตเลอร์ ที่ต้องการสร้างรถราคาถูกคุณภาพดีสำหรับประชาชนชาวเยอรมัน

ยี่ห้อยานยนต์ในฟ็อลคส์วาเกินกรุ๊ปได้แก่ ฟ็อลคส์วาเกิน, อาวดี้, พอร์เชอ, เบนท์ลีย์, ลัมโบร์กีนี, บูกัตติ, สแกนเนีย, ซีอัท, สโกด้า, ดูคาติ เป็นต้น เครือฟ็อลคส์วาเกินแบ่งส่วนงานออกเป็นสองแผนกหลัก คือแผนกยานยนต์ และแผนกไฟแนนซ์ ปัจจุบันบริษัทดำเนินกิจการใน 150 ประเทศและมีโรงงานมากกว่าร้อยแห่งใน 27 ประเทศ
## อ้างอิง

หมวดหมู่:เครือฟ็อลคส์วาเกิน
หมวดหมู่:บริษัทข้ามชาติ
หมวดหมู่:ก่อตั้งในปี พ.ศ. 2480
หมวดหมู่:บริษัทรถยนต์
หมวดหมู่:บริษัทของเยอรมนี
เดอนี วีลเนิฟว์

**เดอนี วีลเนิฟว์** (; เกิดเมื่อวันที่ 3 ตุลาคม ค.ศ. 1967) เป็นผู้กำกับภาพยนตร์ นักเขียน และผู้อำนวยการสร้างชาวแคนาดาเชื้อสายฝรั่งเศส เขาเคยได้รับรางวัลคะเนเดียนสกรีนอะวอร์ดสี่ครั้ง (แต่ก่อนชื่อ จีนีอะวอดส์) สาขาผู้กำกับภาพยนตร์ยอดเยี่ยม จากภาพยนตร์เรื่อง *[[เมลสทรอม (ภาพยนตร์)|เมลสทรอม]]* ใน ค.ศ. 2001, *[[โปลีเทคนิค (ภาพยนตร์)|โปลีเทคนิค]]* ใน ค.ศ. 2009, *[[ย้อนรอยอดีตไม่มีวันลืม]]* ใน ค.ศ. 2011 และ *[[ล่าตัวตน คนสองเงา]]* ใน ค.ศ. 2013 ภาพยนตร์สามเรื่องแรกนี้ยังได้รับรางวัลอะแคดะมีออฟคะเนเดียนซินะมาแอนด์เทลิวิชันอะวอดส์ สาขาภาพยนตร์ยอดเยี่ยม, ในขณะที่ได้รับรางวัลภาพยนตร์ยอดเยี่ยมแห่งปีของแคนาดาโดยสมาคมนักวิจารณ์ภาพยนตร์โทรอนโต

ในระดับสากล เขาเป็นที่รู้จักในฐานะการกำกับภาพยนตร์ที่มีชื่อเสียงหลายเรื่อง เช่น ภาพยนตร์ระทึกขวัญ *[[คู่เดือดเชือดปมดิบ]]* (2013) และ *[[ทีมพิฆาตทะลุแดนเดือด]]* (2015) เช่นเดียวกับภาพยนตร์นิยายวิทยาศาสตร์ *[[อไรเวิล: ผู้มาเยือน]]* (2016) และ *[[เบลด รันเนอร์ 2049]]* (2017) ผลงานของเขาเรื่อง *อไรเวิล: ผู้มาเยือน* ได้รับการเสนอชื่อเข้าชิงรางวัลออสการ์สาขาผู้กำกับภาพยนตร์ยอดเยี่ยม

## ผลงานภาพยนตร์

## ผลตอบรับ
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 11 เรื่องของ เดอนี วีลเนิฟว์

16px  

สีแดง  สีส้ม  สีเขียว  

N/A  

$ 

## รางวัล
จำนวนรางวัลที่เข้าชิงและได้รับจากภาพยนตร์ของ เดอนี วีลเนิฟว์

## อ้างอิง

## แหล่งข้อมูลอื่น
* 

หมวดหมู่:ผู้กำกับภาพยนตร์ชาวแคนาดา
จังหวัดนครศรีธรรมราชในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562

**การเลือกตั้ง[[สมาชิกสภาผู้แทนราษฎรจังหวัดนครศรีธรรมราช]] พ.ศ. 2562** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งออกเป็น 8 เขตเลือกตั้ง ซึ่งลดลงจากการเลือกตั้งครั้งก่อน 1 เขต โดยแต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน

## ภาพรวม
### แบ่งตามพรรค

### แบ่งตามเขต

## ผลการเลือกตั้งแบบแบ่งเขต

### เขต 1
เขตเลือกตั้งที่ 1 ประกอบด้วยอำเภอเมืองนครศรีธรรมราช (เฉพาะตำบลท่าไร่ ตำบลปากนคร ตำบลบางจาก ตำบลไชยมนตรี ตำบลมะม่วงสองต้น ตำบลโพธิ์เสด็จ ตำบลท่าเรือ ตำบลท่าซัก
และเทศบาลนครนครศรีธรรมราช)

### เขต 2
เขตเลือกตั้งที่ 2 ประกอบด้วยอำเภอปากพนัง อำเภอเชียรใหญ่และอำเภอหัวไทร

### เขต 3
เขตเลือกตั้งที่ 3 ประกอบด้วยอำเภอพระพรหม อำเภอเฉลิมพระเกียรติ อำเภอชะอวดและอำเภอจุฬาภรณ์

### เขต 4
เขตเลือกตั้งที่ 4 ประกอบด้วยอำเภอทุ่งสงและอำเภอบางขัน

### เขต 5
เขตเลือกตั้งที่ 5 ประกอบด้วย อำเภอทุ่งใหญ่ อำเภอถ้ำพรรณรา อำเภอฉวางและอำเภอพิปูน

### เขต 6
เขตเลือกตั้งที่ 6 ประกอบด้วยอำเภอร่อนพิบูลย์ อำเภอลานสกา อำเภอช้างกลางและอำเภอนาบอน

### เขต 7
เขตเลือกตั้งที่ 7 ประกอบด้วยอำเภอเมืองนครศรีธรรมราช (ยกเว้นตำบลท่าไร่ ตำบลปากนคร ตำบลบางจาก ตำบลไชยมนตรี ตำบลมะม่วงสองต้น ตำบลโพธิ์เสด็จ ตำบลท่าเรือ ตำบลท่าซักและเทศบาลนครนครศรีธรรมราช) และอำเภอท่าศาลา

### เขต 8
เขตเลือกตั้งที่ 8 ประกอบด้วย อำเภอสิชล อำเภอขนอม อำเภอนบพิตำและอำเภอพรหมคีรี

## อ้างอิง

## ดูเพิ่ม
* จังหวัดนครศรีธรรมราชในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554
* การเลือกตั้งสมาชิกสภาผู้แทนราษฎรจังหวัดนครศรีธรรมราช เขต 3 แทนตำแหน่งที่ว่าง พ.ศ. 2564
* จังหวัดนครศรีธรรมราชในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566

## แหล่งข้อมูลอื่น
* สำนักงานคณะกรรมการการเลือกตั้งประจำจังหวัดนครศรีธรรมราช
* รายชื่อผู้สมัครรับเลือกตั้งสมาชิกสภาผู้แทนราษฎร แบบแบ่งเขตเลือกตั้ง

นครศรีธรรมราช
หมวดหมู่:การเลือกตั้งในจังหวัดนครศรีธรรมราช
เรดดิต

**เรดดิต** () เป็นเว็บรวบรวมข่าวสาร จัดลำดับข้อมูลออนไลน์ และเว็บสนทนาสัญชาติอเมริกัน ผู้ใช้ที่ลงทะเบียนแล้วสามารถโพสต์เนื้อหา เช่น ลิงก์ ข้อความ และรูปภาพ ให้ผู้ใช้อื่น ๆ สามารถโหวตขึ้นหรือลงได้ โพสต์ถูกแบ่งตามหมวดหมู่จัดโดยผู้ใช้ เรียกว่า "ซับเรดดิต” () ซึ่งมีหมวดหมู่หลากหลาย เช่น ข่าวสาร กีฬา หนัง เกม ดนตรี หนังสือ การออกกำลังกาย อาหาร ภาพถ่าย เป็นต้น โพสต์ที่ได้รับโหวตขึ้นมาก ๆ จะมีโอกาสอยู่บนหน้าแรก ๆ ของซับเรดดิตนั้น ๆ และหากได้รับความนิยมมาก ๆ จะสามารถขึ้นไปยังหน้าแรกของเรดดิตในที่สุด แม้จะมีกฎป้องกันการดูหมิ่นออนไลน์อยู่มาก ผู้ดูแลของเรดดิตใช้เวลามากในการดูแลเรดดิต

จากการสำรวจอเล็กซา ในเดือนกรกฎาคม ค.ศ. 2019 เรดดิตเป็นเว็บไซต์ที่ถูกรับชมมากที่สุดเป็นอันดับที่ 5 ของสหรัฐอเมริกา และอันดับที่ 13 ของโลก โดยผู้ใช้ร้อยละ 55 มาจากสหรัฐฯ ร้อยละ 7.4 มาจากสหราชอาณาจักร และร้อยละ 5.8 มาจากแคนาดา

เรดดิตก่อตั้งขึ้นโดย สตีฟ ฮัฟแมน และ อเล็กซิส โอฮาเนียน รูมเมทจากมหาวิทยาลัยเวอร์จิเนีย ในปี ค.ศ. 2005 Condé Nast Publications ได้เว็บไซต์ไปในเดือนตุลาคม ค.ศ. 2006 ในปี ค.ศ. 2011 เรดดิตได้กลายเป็น บริษัทในเครือของ Advance Publications ซึ่งเป็นบริษัทแม่ของบริษัท Condé Nast ในเดือนตุลาคม ค.ศ. 2014 เรดดิต ระดมทุน 50 ล้านดอลลาร์สหรัฐในการระดมทุนซึ่งนำโดย แซม อัลท์แมน และรวมถึงนักลงทุน มาร์ค แอนดรีสเซน, ปีเตอร์ ธีล, รอน คอนเวย์, สนูป ด็อกก์ และ จาเรด เลโท การลงทุนนั้น ทำให้มูลค่าของเรดดิตกลายเป็น 500 ล้านดอลล่าร์สหรัฐ  ในเดือนกรกฎาคม ค.ศ. 2017 เรดดิตระดมทุน 200 ล้านดอลล่าร์สหรัฐ สำหรับการประเมินมูลค่า 1.8 พันล้านดอลลาร์สหรัฐ โดย Advance Publications ยังคงเป็นผู้มีส่วนได้เสียส่วนใหญ่ ในเดือนกุมภาพันธ์ ค.ศ. 2019 เทนเซ็นต์ ได้ทำการลงทุนอีก 300 ล้านดอลล่าร์สหรัฐ ทำให้มูลค่าของเรดดิตขึ้นเป็น 3 พันล้านดอลล่ารสหรัฐ

## หมายเหตุ

## อ้างอิง

หมวดหมู่:ระบบจัดการเนื้อหาโอเพนซอร์ส
หมวดหมู่:วิกิ
หมวดหมู่:บริษัทอเมริกันที่ก่อตั้งในปี พ.ศ. 2548
หมวดหมู่:การเสนอขายหุ้นครั้งแรกให้แก่สาธารณชนในปี พ.ศ. 2567
มาร์กาเร็ต ลิน เซเวียร์

**มาร์กาเร็ต ลิน เซเวียร์** (Margaret Lin Xavier; 29 พฤษภาคม พ.ศ. 2441 – 6 ธันวาคม พ.ศ. 2475) หรือ **คุณหญิงลิน ศรีวิสารวาจา** เป็นแพทย์ชาวไทย ถือเป็นแพทย์หญิงชาวไทยคนแรกที่ได้ปริญญาแพทยศาสตร์

## ประวัติ
มาร์กาเร็ต ลิน เซเวียร์ เกิดที่บ้านเชิงสะพานพิทยเสถียร ทางฝั่งตะวันออกของคลองผดุงกรุงเกษม ตำบลมหาพฤฒาราม อำเภอบางรัก จังหวัดพระนคร เป็นบุตรีของพระยาพิพัฒนโกษา (เศเลสติโน ซาเวียร์) ปลัดทูลฉลองกระทรวงการต่างประเทศในสมัยรัชกาลที่ 5 และรัชกาลที่ 6 ซึ่งต่อมาดำรงตำแหน่งอัครราชทูตไทยประจำประเทศอิตาลี ส่วนมารดาชื่อ กิมกี ครอบครัวมีเชื้อสายโปรตุเกส และนับถือศาสนาคริสต์นิกายโรมันคาทอลิก เธอสำเร็จศึกษาจากคอนแวนต์พระหฤทัย (Convent of the Sacred Heart) ที่ปีนัง จากนั้นย้ายตามบิดาที่ต้องไปรับราชการในยุโรป ศึกษาที่วิทยาลัยพาณิชย์คลาร์ก (Clark’s Commercial College) ณ กรุงลอนดอน ประเทศอังกฤษ และศึกษาต่อในหลักสูตรสำหรับเตรียมสอบเข้ามหาวิทยาลัย จนสอบติดที่ London School of Medicine for Women และที่โรงพยาบาล Royal Free ตามลำดับ จนได้รับปริญญา M.B., B.S., M.R.C.S. และ L.R.C.P. เธอกลับสยามเมื่อปี พ.ศ. 2467 ทำงานที่แผนกความผาสุกของเด็กและทารก ในกองกลางหน่วยที่ 1 สภากาชาดไทย  รวมถึงปฏิบัติหน้าที่ประจำสุขศาลาบางรัก หมอลินในวัย 26 ปี ได้รับอนุญาตจากสภากาชาดไทยให้ประกอบโรคศิลป์โดยกิจการส่วนตัวได้ จึงเป็นแพทย์หญิงคนแรกที่เปิดคลินิกได้ โดยมีคลินิกที่ชื่อ อุณากรรณ ตั้งอยู่บนถนนสี่พระยา ที่เป็นที่นิยมในหมู่สตรี

เธอสมรสกับพันเอกพระยาศรีวิสารวาจา (เทียนเลี้ยง ฮุนตระกูล) มีบุตรธิดา 3 คน ได้แก่ นายกิตติรัต ศรีวิสารวาจา, ท่านผู้หญิงมนัสนิตย์ วณิกกุล และท่านผู้หญิงสาวิตรี ศรีวิสารวาจา

หมอลินรักษาคนไข้ในทุกชนชั้น ไม่ใช่เพียงเฉพาะชนชั้นสูง คนไข้จำนวนมากของเธอเป็นโสเภณีที่ยากจนที่เธอให้การรักษาโดยไม่คิดค่าตอบแทน แม้หมอลินจะอยู่ในช่วงให้นมบุตร ก็ยังคงทำงาน เธอให้นมบุตรด้วยตนเอง ซึ่งในยุคนั้นมารดามักไม่ได้ให้นมบุตรด้วยตัวเอง โดยจะจ้างแม่นมให้นมแทน

คุณหมอลินป่วยหนักด้วยโรคมันสมองอักเสบรวมถึงไข้หวัดใหญ่เข้าแทรก เสียชีวิตเมื่อวันที่ 6 ธันวาคม พ.ศ. 2475 ด้วยวัย 34 ปี

## เครื่องราชอิสริยาภรณ์

## อ้างอิง

หมวดหมู่:แพทย์หญิงชาวไทย
หมวดหมู่:ชาวไทยเชื้อสายโปรตุเกส
หมวดหมู่:บุคคลจากเขตบางรัก
หมวดหมู่:คุณหญิง
หมวดหมู่:ผู้ได้รับเครื่องราชอิสริยาภรณ์ ต.จ. (ฝ่ายใน)
หมวดหมู่:คริสต์ศาสนิกชนนิกายโรมันคาทอลิกชาวไทย
เออีดับเบิลยู วูเมนส์ เวิลด์ แชมเปียนชิป

**เออีดับเบิลยู วูเมนส์ เวิลด์ แชมเปียนชิป** () เป็นเข็มขัดแชมป์มวยปล้ำหญิงอาชีพจากออลอีลิตเรสต์ลิง (AEW) ก่อตั้งขึ้นและเปิดตัวเมื่อวันที่ 18 มิถุนายน ค.ศ. 2019 โดยแชมป์คนแรกคือ Riho

## ประวัติในการครองแชมป์

## อ้างอิง

## แหล่งข้อมูลอื่น
* All Elite Wrestling Official website

หมวดหมู่:เข็มขัดของออลอีลิตเรสต์ลิง
หมวดหมู่:แชมเปี้ยนชิพของมวยปล้ำประเภทหญิง
โอซามุ ดาไซ

**โอซามุ ดาไซ** () เป็นนามปากกาของ **ชูจิ สึชิมะ** () นักเขียนชาวญี่ปุ่นผู้ถือว่าเป็นหนึ่งในนักเขียนนวนิยายคนสำคัญของญี่ปุ่นในศตวรรษที่ 20 ผลงานชื่อดังส่วนหนึ่งของดาไซ เช่น  *[[อาทิตย์สิ้นแสง]]* (*ชาโย*) และ*[[สูญสิ้นความเป็นคน]]* (*นิงเก็ง ชิกกากุ*) ได้รับการยกย่องเป็นวรรณกรรมคลาสสิกยุคใหม่ของญี่ปุ่น งานเขียนของดาไซมีลักษณะเป็นกึ่งอัตชีวประวัติและสะท้อนชีวิตส่วนตัวของเขา ผลงานของดาไซเป็นที่สนใจของนักอ่านจำนวนมาก

## ผลงานสำคัญ

ผลงานสำคัญของดาไซ ได้แก่:

## อ้างอิง

## แหล่งข้อมูลอื่น
*e-texts of Osamu's works at Aozora bunko
*
*Osamu Dazai's grave
*Synopsis of ''Japanese Short Stories'' (''Otogi Zoshi'') at JLPP (Japanese Literature Publishing Project) 
* 

หมวดหมู่:บุคคลที่เกิดในปี พ.ศ. 2452
หมวดหมู่:บุคคลที่เสียชีวิตในปี พ.ศ. 2491
หมวดหมู่:นักเขียนชาวญี่ปุ่น
หมวดหมู่:ผู้ฆ่าตัวตายในประเทศญี่ปุ่น
เมเคตอาเตน

alt=|thumb|รูปสลักหินของเจ้าหญิงเมเคตอาเตน
**เมเคตอาเตน** (พระนามมีความหมายว่า *"ผู้ถูกปกป้องโดยอาเตน"*) เป็นพระราชธิดาลำดับที่สองในอีกหกพระองค์ในฟาโรห์อเคนาเทนกับเนเฟอร์ติติ พระองค์อาจจะประสูติในปีที่ 4 ของการครองราชย์ของพระบิดา แม้ว่าจะไม่ค่อยทราบถึงข้อมูลเกี่ยวกับพระองค์ แต่พระองค์จะปรากฏอยู่บนภาพสลักบนฝาผนังร่วมกับพระขนิษฐาและพระบิดาพระมารดาในช่วงต้นของรัชสมัยของฟาโรห์อเคนาเทน

## พระราชวงศ์
พระองค์เป็นพระราชธิดาลำดับที่สองในฟาโรห์อเคนาเตนกับสมเด็จพระราชินีเนเฟอร์ติติ พระองค์มีพระภคินีหนึ่งพระองค์พระนามว่า เมริทอาเตน และพระขนิษฐาอีกสี่พระองค์พระนามว่า อังค์เอสเอนปาอาเตน, เนเฟอร์เนเฟรูอาเตน ตาเชริท, เนเฟอร์เนเฟรูเร และ เซเตเพนเร ส่วนเจ้าชายทุตอังค์อาเตนเป็นพระอนุชาต่างพระมารดา

## พระประวัติ
พระองค์เป็นไปได้ว่าจะประสูติในช่วงปีที่ 4 แห่งการครองราชย์ของพระบิดาหรือก่อนหน้านั้น โดยพระองค์ปรากฏบนภาพสลักครั้งที่อัท-เบ็นเบ็น ร่วมกับพระมารดาของพระองค์ในธีบส์ พระองค์สลักรูปยืนหลังถัดจากพระนางเมริทอาเตน (พระภคินี) ซึ่งเหตุการณ์นี้เกิดในช่วงหรือหลังปีที่ 4 แห่งการครองราชย์ของพระบิดา โดยข้อโต้แย้งเพิ่มเติมแสดงให้เห็นว่าพระองค์ประสูติในหรือก่อนปีที่ 4 มาจากข้อเท็จจริงที่ว่าภาพสลักของพระองค์ถูกเพิ่มเข้าไปในหนึ่งในจิตรกรรมสลักนูนต่ำในปีที่ 4 และแกะสลักในปี 5 แห่งการครองราชย์ของพระบิดา

พระองค์ทรงย้ายที่ประทับจากเมืองธีบส์ไปยังเมืองอเคนาเทน (ในปัจจุบันคือเมืองอาร์มานา) กับเหล่าเชื้อพระวงศ์ครั้งพระองค์มีพระชนมายุยังน้อย พระองค์ปรากฏอยู่บนภาพสลักภายในหลุมฝังศพของขุนนางหลายแห่งในเมืองอาร์มานา พระองค์ปรากฏอยู่บนภาพสลักในหลุมฝังพระศพของฟาโรห์ไอย์ โดยเป็นภาพสลักที่พระองค์กำลังถือถาดของขวัญในขณะที่โอบแขนข้างหนึ่งไว้รอบพระศอพระมารดาของพระองค์ และยังปรากฏตามสถานที่ต่างๆ ที่กล่าวถึงพระองค์รวมถึงบันทึกสลักหินในเมืองเฮลิโอโปลิส, รูปปั้นฐานในเมืองไฟยุม และหลุมฝังศพของปาเนเฮซิและปาเรนเนเฟอร์ พระองค์ปรากฏในภาพสลักร่วมกับพระบิดาพระมารดาและพระภคินีพระขนิษฐาของพระองค์ในงานเลี้ยงเฉลิมฉลอง ซึ่งสามารถเห็นได้ในหลาย ๆ ส่วนในหลุมฝังศพของขุนนางระดับสูงนามว่า ฮูยา และมหาปุโรหิตนามว่า เมริเรที่ 2

## การสิ้นพระชนม์และหลุมฝังพระศพ
พระองค์เสิ้นพระชนม์ราวในปีที่ 14 แห่งการครองราชย์ของพระบิดา มีความเป็นไปได้สูงว่าจะเกิดโรคระบาดไปทั่วอียิปต์ช่วงระหว่างปีที่ 12 และ 15 สำหรับเชื้อพระวงศ์หลายพระองค์ถูกกล่าวขึ้นมาอีกครั้ง อาทิ พระนางติเย, พระนางคิยา, เจ้าหญิงเมเคตอาเตน, เจ้าหญิงเนเฟอร์เนเฟรูเร และเจ้าหญิงเซเตเพนเร การสิ้นพระชนม์ของพระองค์อาจจะเกิดจากโรคระบาดหรือจากการให้ประสูติบุตร จากการพบพระศพ (ทารก) ที่เป็นเชื้อพระวงศ์ ทำให้เชื่อว่าพระธิดาสิ้นพระชนม์ระหว่างในการให้ประสูติ (ในกรณีที่พระบิดาของพระธิดาน่าจะเป็นฟาโรห์อเคนาเทนเอง) แต่สิ่งนี้ไม่สามารถพิสูจน์ได้ อีกทางเลือกหนึ่งที่ตีความโดยแวง ดจิก ภาพเด็กที่ปรากฏในภาพสลักคือกา (หนึ่งในรูปแบบของวิญญาณตามความเชื่อของอียิปต์โบราณ) ของพระองค์
center|thumb|575x575px|ภาพวาดที่มีเจ้าหญิงเมเคตอาเตนกับเหล่าเชื้อพระวงศ์

## อ้างอิง

หมวดหมู่:เสียชีวิตจากการคลอดบุตร
ลัทธิเบคอน

**United Church of Bacon** หรือ **ลัทธิเบคอน** () เป็นคริสต์จักรเชิงปรัชญาอเทวนิยม/วิมตินิยมที่มีเป้าหมายหลักคือ ความก้าวหน้าทางสังคมและการหาเงินบริจาคเพื่อการกุศลอื่น ๆ ก่อตั้งใน ค.ศ. 2010 โดยจอห์น ไวต์ไซด์และกลุ่มเพื่อน โดยทางลัทธิเสนอบริการทางศาสนาแบบดั้งเดิมทุกประเภทรวมถึงงานแต่งงาน บัพติศมา และงานศพ ทางผู้ก่อตั้งได้เลือกชื่อแปลก ๆ สำหรับลัทธิ รวมถึงความเชื่อในเบคอน เป็นคำวิจารณ์ทางสังคมที่โบสถ์ทุกแห่งมีความเชื่อแปลก ๆ เมือมองจากภายนอก พวกเขาต่อต้านการมีสิทธิพิเศษสำหรับศาสนาต่าง ๆ เนื่องจากคนที่นับถือศาสนานั้นดีกว่าเพียงเพราะว่ามีความเชื่อแปลก ๆ ลัทธินี้สนับสนุนการแยกศาสนจักรกับอาณาจักร การศึกษาวิทยาศาสตร์ รวมถึงการคิดอย่างมีวิจารณญาณ และการยุติการเลือกปฏิบัติต่อผู้ที่ไม่เชื่อในพระเจ้า สัญลักษณ์อย่างเป็นทางการขององค์กรคือเบคอนสองแผ่นสวดมนต์พร้อมกับดวงอาทิตย์ที่อยู่ด้านหลัง

## ก่อตั้ง

## เสาหลัก
เกณฑ์หลักในการเข้าร่วมคือ สมาชิกต้องชื่นชอบกลิ่นของเบคอน ซึ่งอาจเป็นเบคอนไก่งวงหรือเบคอนมังสวิรัติก็ได้ ผู้ทำพิธีเรียกว่า ไฟรเออร์

หลักปฏิบัติหลักคือบัญญัติ 8 ประการเกี่ยวกับเบคอน (เดิมมี 9 ประการ):

# จงสงสัย
# เคารพขอบเขต
# ยอมรับผู้ไม่เชื่อในพระเจ้าและศาสนา
# ขอให้สนุก
# จงทำดี
# จงเอื้อเฟื้อเผื่อแผ่
# สรรเสริญเบคอน
# สนับสนุนการเก็บภาษีโบสถ์อย่างเป็นธรรม

บัญญติข้อที่ 9 เดิมคือ "จ่ายภาษี" แต่ภายหลังมีการเปลี่ยนแปลง

## อ้างอิง

## แหล่งข้อมูลอื่น

* 
* 
* 
* 

หมวดหมู่:ศาสนาล้อเลียน
เอ็นเอ๊กซ์ที ยูเค แท็กทีม แชมเปียนชิป

**เอ็นเอ๊กซ์ที ยูเค แท็กทีม แชมเปียนชิป** (NXT UK Tag Team Championship) เป็นแชมป์แท็กทีมมวยปล้ำอาชีพที่สร้างโดย WWE ในการส่งเสริมการขายมวยปล้ำระดับมืออาชีพสำหรับแบรนด์ NXT UK ของพวกเขา เป็นแชมป์แท็กทีมชายโดยรวมที่เก้าที่มีอยู่ใน WWE ก่อตั้งขึ้นเมื่อวันที่ 18 มิถุนายน 2018 ทีมแรกที่ได้แชมป์นี้คือ James Drake และ Zack Gibson

## ทัวร์นาเมนต์หาแชมป์คู่แรก




## อ้างอิง

## แหล่งข้อมูลอื่น
*Official NXT UK Tag Team Championship title history

หมวดหมู่:ดับเบิลยูดับเบิลยูอี เอ็นเอ๊กซ์ที
หมวดหมู่:เข็มขัดของดับเบิลยูดับเบิลยูอีเอ็นเอ็กซ์ที
หมวดหมู่:เข็มขัดของดับเบิลยูดับเบิลยูอี
หมวดหมู่:แชมเปี้ยนชิพของมวยปล้ำประเภทแทกทีม
แฟรช มอร์แกน เว็บสเตอร์

**กาวิน วัตกินส์** (เกิด 13 เมษายน ค.ศ. 1990) เป็นนักมวยปล้ำอาชีพชาวเวลส์ที่ได้เซ็นสัญญากับ WWE ที่แสดงในส่วนของสหราชอาณาจักรในอาณาเขตการพัฒนาของพวกเขา NXT UK ภายใต้ชื่อ Flash Morgan Webster เขายังเป็นที่รู้จักในสมาคม Attack! Pro Wrestling, Progress Wrestling, Revolution Pro Wrestling, Southside Wrestling Entertainment และ Pro Wrestling Guerrilla รวมถึงที่อื่นๆ

## ผลงานแชมป์รางวัล
***[[Attack! Pro Wrestling]]**
**ATTACK! 24:7 Championship (1 time)
**ATTACK! Championship (1 time)
***Unlimited Wrestling**
**Unlimited Wrestling Tag Team championship (1 time, Current)– With Mark Andrews
***Dragon Pro Wrestling**
**Dragon Pro Tag Team Championship (1 time) – with Wild Boar
***Coventry Pro Wrestling**
**CPW Heavyweight Championship (1 time)
***HOPE Wrestling**
**HOPE Kings Of Flight Championship (1 time)
***[[Impact Wrestling]]**
**Impact World Tag Team Championship (1 time) – with Mark Andrews
***[[Progress Wrestling]]**
**Natural Progression Series II (2014–2015) 
***Pro Wrestling Chaos**
**King Of Chaos Championship (1 time)
***[[Pro Wrestling Illustrated]]**
**Ranked No. 300 of the top 500 wrestlers in the PWI 500 in 2018
***[[Revolution Pro Wrestling]]**
**RPW British Cruiserweight Championship (1 time)
** British Tag Team Championship (1 time) – with Mark Andrews 
* **[[WWE]]**
**NXT UK Tag Team Championship (1 time) – with Mark Andrews

## อ้างอิง

## แหล่งข้อมูลอื่น
*
*Twitter
*IMDb
*RevPro Profile

หมวดหมู่:นักมวยปล้ำอาชีพชาวเวลส์
หมวดหมู่:บุคคลจากเทศมณฑลบลายเนาเกวนต์
ย่วนหรงกวงกุยเซียงกั่ง

"**ย่วนหรงกวงกุยเซียงกั่ง ''(ยุน หวิ่ง กวอง กวัย เฮิง ก๋ง)***" (; Jyutping: *jyun6 wing4 gwong1 gwai1 hoeng1 gong2*; Cantonese Yale: *Yuhn Wìhnggwōng Gwāi Hēunggóng;* "ขอความรุ่งเรืองจงมาสู่ฮ่องกง") เป็นเพลงปลุกใจใน[[ภาษากวางตุ้ง|ภาษาจีนกวางตุ้ง]] เนื้อร้องและทำนองประพันธ์โดยนักดนตรีที่ใช้นามสมมติว่า "Thomas dgx yhl" ร่วมกับ[[พลเมืองเครือข่าย]]ชาวฮ่องกงจากฟอรัม [[LIHKG]] ในระหว่าง [[การประท้วงในฮ่องกง พ.ศ. 2562]] เพลงดังกล่าวยังขับร้องอย่างแพร่หลายในฐานะเพลงประจำกลุ่มผู้ประท้วง และบางส่วนถึงกับเรียกเพลงดังกล่าวว่าเป็น "เพลงชาติแห่งฮ่องกง" อีกด้วย

นับตั้งแต่มีการชุมนุมประท้วงในฮ่องกงได้ปะทุขึ้นในช่วงต้นเดือนมิถุนายน พ.ศ. 2562 ได้มีบทเพลงที่แสดงถึงประชาธิปไตย เข่นเพลง "[[ดูยูเฮียร์เดอะพีเพิลซิง?]]" จากภาพยนตร์เพลง *เล มิเซราบล์'' ต่อมามีการปรับเปลี่ยนในบทเพลงโดยผู้ประท้วงต่าง ๆ กลุ่ม เพื่อสร้างกำลังใจของผู้ประท้วงและสร้างความสามัคคีด้วย นับแต่ที่บทเพลงนี้ได้รับการเผยแพร่ออกไป ได้มีการขับร้องขึ้นเป็นบทเพลงปลุกใจหรือในฐานะ "เพลงชาติใหม่ของฮ่องกง" อย่างไม่เป็นทางการ ซึ่งจะใช้เป็นบทเพลงประจำ มีการเริ่มตระเวนร้องตามห้างสรรพสินค้ารอบเมือง รวมถึงการแข่งขันฟุตบอล นอกจากนี้ยังได้มีการขับร้องเป็นภาษาอังกฤษและภาษาอื่น ๆ อีกเป็นจำนวนมาก

## เนื้อร้อง

## การขับร้องในที่สาธารณะ
[220px|thumb|ชาวฮ่องกงร่วมกันขับร้องเพลงนี้ที่อาคาร[Times Square (Hong Kong)|ไทม์สแควร์ ในย่านคอสเวย์เบย์]]
เพลงนี้ถูกนำไปขับร้องหลายครั้งโดยชาวฮ่องกงในที่สาธารณะทั่วเมือง เมื่อวันที่ 6 กันยายน พ.ศ. 2562 ประชาชน 200 คนเข้าร่วมการประท้วงโดยการนั่งที่สถานีพรินซ์เอดเวิร์ด โดยเรียกร้องให้เอ็มทีอาร์ ส่งภาพเหตุการณ์ทำร้ายผู้โดยสารที่ดำเนินการโดยตำรวจเมื่อวันที่ 31 สิงหาคม นอกจากการป่าวร้องคำขวัญแล้ว ผู้ประท้วงยังได้ร้องเพลงนี้และเพลง "ดูยูเฮียร์เดอะพีเพิลซิง?" ต่อมาในวันที่ 9 กันยายน ผู้ประท้วงประมาณร้อยคนร้องเพลงนี้ร่วมกันที่อาคารซิตีพลาซา () วันที่ 10 กันยายน ผู้ชมการแข่งขันฟุตบอลชาวฮ่องกงร้องเพลงนี้ในระหว่างการแข่งขันฟุตบอลโลกรอบคัดเลือกระหว่างฮ่องกงกับอิหร่าน และแสดงอาการไม่พอใจต่อเพลงชาติจีน ในเวลา 20:31 น. ของคืนเดียวกันเพลงนี้ถูกร้องในที่สาธารณะโดยกลุ่มคนจำนวนมากที่ห้างสรรพสินค้ากว่าสิบแห่งทั่วฮ่องกง โดยกล่าวถึงการโจมตีของตำรวจเมื่อวันที่ 31 สิงหาคม และคำตัดสินของคณะกรรมาธิการสามัญประจำสภาประชาชนแห่งชาติ (NPCSC) ที่ประกาศ ณ วันที่ 31 สิงหาคม พ.ศ. 2557 ซึ่งกำหนดขอบเขตสำหรับการเลือกตั้งหัวหน้าฝ่ายบริหารและการเลือกตั้งสภานิติบัญญัติในเขตปกครองพิเศษฮ่องกง ในวันที่ 11 กันยายน ผู้คนราว 100 คนร่วมกันร้องเพลงนี้ในการชุมนุมเพื่อไว้อาลัยผู้ประท้วงหญิงซึ่งฆ่าตัวตายโดยกระโดดจากอพาร์ตเมนต์ในเมืองฝันเหล็ง () นักเรียนประมาณ 500 คนจากโรงเรียนมัธยม 10 แห่งในเขตกุ๊นถ่อง, เจิ่งกวันโอ่ และเก๋าหล่งเส่ง ได้ร้องเพลงนี้และจัดขบวนโซ่มนุษย์ขึ้น ในคืนนั้นผู้คนราว 1,000 คนร้องเพลงนี้ร่วมกันในห้างสรรพสินค้านิวทาวน์พลาซา () ในเขตซาถิ่น โดยมีผู้คนจำนวนมากร้องเพลงนี้ในห้างสรรพสินค้าอื่น ๆ ทั่วฮ่องกงเช่นกัน

## ดูเพิ่ม

* "ดูยูเฮียร์เดอะพีเพิลซิง?"
* การประท้วงในฮ่องกง พ.ศ. 2562

## อ้างอิง

## แหล่งข้อมูลอื่น

* เว็บไซต์ทางการ 
* ข้อมูลเผยแพร่โดยผู้ประพันธ์เพลง 

หมวดหมู่:การประท้วงในฮ่องกง พ.ศ. 2562—2563
หมวดหมู่:เพลงในปี พ.ศ. 2562
หมวดหมู่:เพลงภาษาจีน
หมวดหมู่:เพลงฮ่องกง
เนเฟอร์เนเฟรูเร

**เนเฟอร์เนเฟรูเร** (มีพระชนม์ชีพในช่วงศตวรรษที่ 14 ก่อนคริสตกาล) เป็นเจ้าหญิงชาวอียิปต์โบราณจากราชวงศ์สิบแปดแห่งอียิปต์โบราณ พระองค์เป็นพระราชธิดาพระองค์ที่ห้าในหกพระองค์ที่เป็นที่รู้จักในฟาโรห์อเคนาเทนกับพระนางเนเฟอร์ติติ

## พระราชวงศ์
พระนามของพระองค์มีความหมายว่า *ความงามของความงามแห่งเร* หรือ *ความอันเป็นที่สุดแห่งเร* พระองค์ประสูติในช่วงหรือก่อนปีที่ 8 แห่งการครองราชย์ของพระบิดาในเมืองอเคนาเทน (ในปัจจุบันคือเมืองอาร์มานา) พระองค์มีพระภคินีสี่พระองค์คือ พระนางเมริทอาเตน, เจ้าหญิงเมเคตอาเตน, พระนางอังค์เอสเอนปาอาเตน และเจ้าหญิงเนเฟอร์เนเฟรูอาเตน ตาเชริท และมีพระขนิษฐาอีหนึ่งพระองค์คือ เจ้าหญิงเซเตเพนเร

## ประวัติ
right|thumb|288x288px|จากซ้ายไปขวา: เจ้าหญิงเซเพนเร, เจ้าหญิงเนเฟอร์เนเฟรูเร และเจ้าหญิงเนเฟอร์เนเฟรูอาเตน ตาเชริท
หลักฐานชิ้นแรกที่ปรากฏพระองค์อยู่ภาพจิตรกรรมบนผนังพระราชวังในเมืองอาร์มานา โดยพระองค์กำลังประทับนั่งบนหมอนร่วมกับเจ้าหญิงเนเฟอร์เนเฟรูอาเตน ตาเชริท ซึ่งวาดในปีที่ 9 แห่งการครองราชย์ของฟาโรห์อเคนาเทน ซึ่งเป็นภาพจิตรกรรมที่มีเชื้อพระวงศ์หลายพระองค์ รวมถึงเจ้าหญิงเซเตเพนเร

พระองค์ปรากฏบนภาพสลักหินดูร์บาร์ ซึ่งสร้างในปีที่ 12 แห่งการครองราชย์ของฟาโรห์อเคนาเทนอยูภายในหลุมฝังศพของนักบวชชั้นสูงนามว่า เมริเรที่ 2 ในเมืองอาร์มานา โดยเป็นภาพที่ฟาโรห์อเคนาเทนกับพระนางเนเฟอร์ติติกำลังรับของขวัญที่มาจากดินแดนต่างๆ และมีพระราชธิดาสามพระองค์ยืนอยู่ข้างหลังมีเจ้าหญิงเนเฟอร์เนเฟรูอาเตน ตาเชริท และพระองค์ที่กำลังอุ้มตัวเนื้อทรายในแขนขวาและในมือซ้ายกำลังถือดอกบัว และเจ้าหญิงเซเพนเรกำลังอุ้มตัวเนื้อทรายเหมือนกัน

## การสิ้นพระชนม์และการฝังพระศพ
พระองค์อาจจะสิ้นพระชนม์ในปีที่ 13 หรือปีที่ 14 แห่งการครองราชย์ของพระบิดา อาจจะมีสาเหตุโรคระบาดซึ่งกำลังระบาดทั่วอียิปต์ในช่วงนั้น พระองค์ได้หายไปจากภาพสลักหนึ่งและพระนามของพระองค์ถูกฉาบไว้ในภาพสลักอื่นๆ ในสุสานหลวงในเมืองอาร์มานา จะมีความเฉพาะเจาะจงบนผนัง ซี ของห้องสุสานหลวงอัลฟ่า พระนามของพระองค์ถูกกล่าวถึงในหมู่เจ้าหญิงทั้งห้าพระองค์ (ยกเว้นพระนามของเจ้าเซเตเพนเรซึ่งเป็นไปได้ว่าจะสิ้นพระชนม์ในเวลานี้) แต่ถูกฉาบด้วยปูนปลาสเตอร์ บนกำแพง บี ของห้องสุสานหลวงแกมมา พระองค์ได้หายไปจากภาพสลัก ซึ่งปรากฏพระบิดามารดาและพระภคินีสามพระองค์คือ พระนางเมริทอาเตน, พระนางอังค์เอสเอนปาอาเตน และเจ้าหญิงเนเฟอร์เนเฟรูอาเตน ตาเชริท ซึ่งกำลังไว้ทุกข์ให้แก่เจ้าหญิงเมคตอาเตน และสามารถสันนิษฐาพระองค์มีแนวโน้มที่จะสิ้นพระชนม์ไม่นานก่อนที่จะตกแต่งห้องนี้เสร็จ มีความเป็นไปได้ว่าพระองค์ฝังอยู่ในห้องของสุสานหลวงจริงๆ

พระองค์อาจจะถูกฝังในสุสานหมายเลข 29 ในเมืองอาร์มานา ทฤษฎีนี้มีหลักฐานช่วยสนับสนุนคือหูจับไหแอมโฟรา (ไหทรงสูงจากรีก) ที่มีพระนามของพระองค์อยู่ในสุสานหมายเลข 29ถ้าพระองค์ถูกฝังในสุสานหมายเลข 29 จริง นี่อาจจะหมายถึงสุสานหลวงถูกผนึกไว้แล้วในเวลาที่ฝังศพของพระองค์และพระองค์อาจจะสิ้นพระชนม์หลังจากการสวรรคตของพระบิดา

## หลักฐานเกี่ยวข้องกับพระองค์
ฝาของกล่องใบเล็กๆ ที่มีรูปของพระองค์ถูกพบอยู่ท่ามกลางสมบัติของฟาโรห์ทุตอังค์อามุน มันแสดงให้เห็นว่าเจ้าหญิงหมอบคลึงด้วยนิ้วมือกดลงไปที่ปากของพระองค์ราวกับเด็กเล็ก มักจะปรากฏบนชื่อของฝาคำว่า *เร* ในพระนามของพระองค์ถูกเขียนแบบออกเสียงแทนด้วยจุดวงกลมปกติ

## อ้างอิง

หมวดหมู่:เจ้านายที่สิ้นพระชนม์ตั้งแต่ทรงพระเยาว์
วิ่ง! เมลอส วิ่ง!

"**วิ่ง! เมลอส วิ่ง!**" () เป็นเรื่องสั้นของญี่ปุ่น ประพันธ์โดยโอซามุ ดาไซ ตีพิมพ์ในปี ค.ศ. 1940 ได้กลายมาเป็นบทอ่านในแบบเรียนที่แพร่หลายในโรงเรียนของญี่ปุ่น

"วิ่ง! เมลอส วิ่ง!" เป็นเรื่องราวที่ดัดแปลงมาจากลำนำนิทานของฟรีดริช ชิลเลอร์เรื่อง *[[Die Bürgschaft]]* เล่าเรื่องราวของ Moerus และ Selinuntius (ซึ่งมีการยืมชื่อมาใช้เป็นชื่อตัวละครของดาไซด้วย) อันมีต้นแบบมาจาก Damon และ Pythias ลำนำนิทานของชิลเลอร์มีเรื่องราวอิงจากตำนานกรีกโบราณที่เขียนโดยนักเขียนชาวโรมัน Gaius Julius Hyginus. 

สาระสำคัญอันโดดเด่นของเรื่อง "วิ่ง! เมลอส วิ่ง!" คิอเรื่องของมิตรภาพอันมั่นคง เมลอสที่เป็นตัวละครหลักแม้จะเผชิญกับความยากลำบากก็พยายามอย่างเต็มที่เพื่อช่วยชีวิตเพื่อนของตน และท้ายที่สุดความพยายามของเมลอสก็เกิดผล

## เนื้อเรื่อง

## การดัดแปลง
* *[[Hashire Merosu (ละคร)|Hashire Merosu]]* (ละครโทรทัศน์, NHK ค.ศ. 1955)
* *Akai tori no kokoro: Nihon meisaku douwa shirīzu Hashire Merosu* (อนิเมะ, ทีวีอาซาฮิ ค.ศ. 1979)
* *[[Hashire Melos!|Hashire Melos]]* (อนิเมะ, ฟุจิทีวี ค.ศ. 1981)
* *[[Hashire Melos!]]* (ภาพยนตร์อนิเมะ, ค.ศ. 1992)
* *Terebi ehon Hashire Merosu* (อ่านออกเสียงโดยทาโร ยามาโมโตะ ในปี ค.ศ. 2006)
* *[[Aoi Bungaku]] ตอนที่ 9&ndash;10* (อนิเมะ, ค.ศ. 2009)

## อ้างอิง

## แหล่งข้อมูลอื่น

*  วิ่ง! เมลอส วิ่ง! ที่ อาโอโซระ บุงโกะ
*  วิ่ง! เมลอส วิ่ง! - เขียนเป็นโรมาจิ

หมวดหมู่:เรื่องสั้น
จุนอิจิโร ทานิซากิ

**จุนอิจิโร ทานิซากิ** () เป็นนักเขียนคนสำคัญคนหนึ่งในแวดวงวรรณกรรมญี่ปุ่นสมัยใหม่ ผลงานบางส่วนของทานิซากินำเสนอเรื่องราวความเอื้อฉาวทางเพศและความหลงใหลในกาม ผลงานอื่น ๆ ที่โลดโผนน้อยกว่าแสดงพลวัตของชีวิตครอบครัวในบริบทของการเปลี่ยนแปลงอย่างรวดเร็วในสังคมญี่ปุ่นยุคศตวรรษที่ 20 บ่อยครั้งที่ผลงานของทานิซากิบรรยายในบริบทของการค้นหาเอกลักษณ์ทางวัฒนธรรมที่นำ "วัฒนธรรมตะวันตก"  และ "วัฒนธรรมญี่ปุ่น" มาเปรียบเทียบกัน

ทานิซากิเป็นหนึ่งในนักเขียนหกคนที่อยู่ในรายชื่อสุดท้ายของรางวัลโนเบลสาขาวรรณกรรมในปี ค.ศ. 1964 ซึ่งเป็นปีก่อนหน้าปีที่ทานิซากิเสียชีวิต

## ผลงาน

## อ้างอิง

## แหล่งข้อมูลอื่น

* Jun'ichirō Tanizaki's grave
* 

หมวดหมู่:บุคคลที่เกิดในปี พ.ศ. 2429
หมวดหมู่:บุคคลที่เสียชีวิตในปี พ.ศ. 2508
หมวดหมู่:นักเขียนชาวญี่ปุ่น
เทศบาลตำบลคลองตำหรุ

**เทศบาลตำบลคลองตำหรุ** เป็นองค์กรปกครองส่วนท้องถิ่นประเภทเทศบาลตำบล ตั้งอยู่ในเขตตำบลคลองตำหรุ อำเภอเมืองชลบุรี จังหวัดชลบุรี มีพื้นที่ครอบคลุมพื้นที่หมู่ที่ 1 (บางส่วน), 2-3, 5 (บางส่วน), 6 (บางส่วน) ของตำบลคลองตำหรุ มีเนื้อที่ประมาณ 9.8 ตารางกิโลเมตร มีประชากรในปี พ.ศ. 2561 จำนวน 4,254 คน ห่างจากเทศบาลเมืองชลบุรีประมาณ 10 กิโลเมตร และห่างจากกรุงเทพมหานครประมาณ 54 กิโลเมตร

เทศบาลตำบลคลองตำหรุเดิมมีฐานะเป็นสุขาภิบาล ตั้งชื่อตามตำบล ซึ่งมีชื่อว่า "สุขาภิบาลคลองตำหรุ" โดยประกาศกระทรวงมหาดไทยเมื่อวันที่ 12 กรกฎาคม พ.ศ. 2536 ภายหลังได้เปลี่ยนแปลงเป็นฐานะจากสุขาภิบาลเป็นเทศบาลตำบล เมื่อวันที่ 25 พฤษภาคม พ.ศ. 2542

## ที่ตั้งและอาณาเขต
เทศบาลตำบลคลองตำหรุมีอาณาเขตติดต่อกับพื้นที่ข้างเคียงดังต่อไปนี้

* **ทิศเหนือ** ติดกับ เทศบาลตำบลท่าข้าม
* **ทิศใต้** ติดกับ เทศบาลตำบลหนองไม้แดง
* **ทิศตะวันออก** ติดกับ องค์การบริหารส่วนตำบลบ้านเก่า
* **ทิศตะวันตก** ติดกับองค์การบริหารส่วนตำบลคลองตำหรุ

## ประชากร
จากข้อมูลของกรมการปกครอง ประชากรปี พ.ศ. 2561 มีจำนวนทั้งสิ้น 4,254 คน แบ่งเป็นชาย 2,034 คน และเป็นหญิง 2,220 คน มีจำนวนบ้านทั้งหมด 5,960 หลัง สามารถแยกออกเป็นพื้นที่ได้ดังนี้

## สถานศึกษา
* **สังกัดเทศบาลตำบลคลองตำหรุ**
** โรงเรียนเทศบาลคลองตำหรุ เปิดสอนระดับอนุบาลถึงประถมศึกษา ตั้งอยู่เลขที่ 88 หมู่ที่ 1
* **สังกัด[[สำนักงานคณะกรรมการการศึกษาขั้นพื้นฐาน]]** (สำนักงานเขตพื้นที่การศึกษาประถมศึกษาชลบุรี เขต 1)
** โรงเรียนวัดบุญญราศรี "ตำหรุราษฎร์อุปถัมภ์" เปิดสอนระดับประถมศึกษาถึงมัธยมศึกษา ตั้งอยู่ หมู่ที่ 2
* **สังกัด[[สำนักงานคณะกรรมการการอุดมศึกษา]]**
** โรงเรียนสาธิตแห่งมหาวิทยาลัยเกษตรศาสตร์ ศูนย์วิจัยและพัฒนาการศึกษา เปิดสอนระดับประถมศึกษาถึงมัธยมศึกษา ตั้งอยู่ หมู่ที่ 1

## อ้างอิง

## แหล่งข้อมูลอื่น
* เทศบาลตำบลคลองตำหรุ  – เว็บไซต์อย่างเป็นทางการ

คลองตำหรุ
คลองตำหรุ
สฤษฏ์พงษ์ เกี่ยวข้อง

**สฤษฏ์พงษ์ เกี่ยวข้อง**  (เกิด 23 กันยายน พ.ศ. 2503)  เป็นนักการเมืองชาวไทย อดีตสมาชิกสภาผู้แทนราษฎรจังหวัดกระบี่ สังกัดพรรคภูมิใจไทย อดีตรองนายกองค์การบริหารส่วนจังหวัดกระบี่ อดีตประธานหอการค้าจังหวัดกระบี่

## ประวัติ
สฤษฏ์พงษ์ เกิดเมื่อวันที่ 23 กันยายน พ.ศ. 2503 เป็นบุตรของนายม้าว และนางก่ำรั่น เกี่ยวข้อง เป็นลูกพี่ลูกน้องของ สาคร เกี่ยวข้อง สมาชิกสภาผู้แทนราษฎรจังหวัดกระบี่ ด้านครอบครัว สมรสกับนางเยาวดี เกี่ยวข้อง มีบุตร 3 คน (เสียชีวิต 1 คน)

สำเร็จการศึกษา นิติศาสตรบัณฑิต จากมหาวิทยาลัยรามคำแหง รัฐประศาสนศาสตรมหาบัณฑิต (รัฐประศาสนศาสตร์) จากสถาบันบัณฑิตพัฒนบริหารศาสตร์ รัฐศาสตรมหาบัณฑิต (สื่อสารการเมือง) จากมหาวิทยาลัยเกริก บริหารธุรกิจมหาบัณฑิต (การจัดการทั่วไป) จากมหาวิทยาลัยรามคำแหง และปรัชญาดุษฎีบัณฑิต (รัฐประศาสนศาสตร์) จากมหาวิทยาลัยอีสเทิร์นเอเชีย

## การทำงาน
สฤษฏ์พงษ์ เคยดำรงตำแหน่งสำคัญ คือประธานอนุกรรมการติดตามการปฏิบัติราชการประจำพื้นที่เขต ๑๑ จังหวัดกระบี่ ประธานโครงการพัฒนาผู้ประกอบการธุรกิจอุตสาหกรรมวิสาหกิจขนาดกลางและขนาดย่อม กรรมการสมาคมธุรกิจการท่องเที่ยวจังหวัดกระบี่ กรรมาธิการการอุตสาหกรรม สภาผู้แทนราษฎร กรรมการบริหารสมาคมองค์การบริหารส่วนจังหวัดแห่งประเทศไทย (ฝ่ายวิชาการและฝ่ายปฏิคม) คณะอนุกรรมาธิการการท่องเที่ยวทางบกทางทะเล วุฒิสภา ผู้ชำนาญการสมาชิกสภาผู้แทนราษฎร และประธานหอการค้าจังหวัดกระบี่

## งานการเมือง
สฤษฏ์พงษ์ เริ่มเข้าสู่เส้นทางการเมือง โดยการเป็นสมาชิกสภาองค์การบริหารส่วนจังหวัดกระบี่ (สจ.) ในปี 2530 ก่อนก้าวสู่ตำแหน่งรองนายกองค์การบริหารส่วนจังหวัดกระบี่ ในปี 2555 – 2562

ต่อมาได้เข้าสู่การเมืองระดับชาติ โดยครั้งแรกได้ลงสมัครเป็นสมาชิกสภาผู้แทนราษฎรจังหวัดกระบี่ สังกัดพรรคไทยรักไทย แต่แพ้อาคม เอ่งฉ้วน ครั้งที่สองได้ลงสมัครในนามพรรคพลังประชาชน แต่ได้คะแนนเพียง 19,388 คะแนน และครั้งที่สามลงสมัครเป็นสมาชิกสภาผู้แทนราษฎรจังหวัดกระบี่ เขต 2 ในนามพรรคภูมิใจไทย โดยได้รับคะแนน 41,978 คะแนน ชนะ สุชีน เอ่งฉ้วน จากพรรคประชาธิปัตย์  ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 สฤษฏ์พงษ์ ลงสมัครเป็นสมาชิกสภาผู้แทนราษฎรจังหวัดกระบี่ เขต 3 โดยได้รับคะแนน 52,499 คะแนน เอาชนะพิมพ์รพี พันธุ์วิชาติกุล จากพรรคประชาธิปัตย์ 

ในปี พ.ศ. 2568 สฤษฏ์พงษ์ได้ประกาศวางมือทางการเมือง

### สมาชิกสภาผู้แทนราษฎร
นายสฤษฏ์พงษ์ เกี่ยวข้อง ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ

# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562  จังหวัดกระบี่ สังกัดพรรคภูมิใจไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566  จังหวัดกระบี่ สังกัดพรรคภูมิใจไทย

## เครื่องราชอิสริยาภรณ์

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:นักการเมืองจากจังหวัดกระบี่
หมวดหมู่:สมาชิกสภาผู้แทนราษฎรจังหวัดกระบี่
หมวดหมู่:ผู้ดำรงตำแหน่งทางการเมืองท้องถิ่นในประเทศไทย
หมวดหมู่:พรรคไทยรักไทย
หมวดหมู่:พรรคพลังประชาชน (พ.ศ. 2541)
หมวดหมู่:นักการเมืองพรรคภูมิใจไทย
หมวดหมู่:บุคคลจากคณะนิติศาสตร์ มหาวิทยาลัยรามคำแหง
หมวดหมู่:บุคคลจากคณะรัฐประศาสนศาสตร์ สถาบันบัณฑิตพัฒนบริหารศาสตร์
หมวดหมู่:บุคคลจากวิทยาลัยสื่อสารการเมือง มหาวิทยาลัยเกริก
หมวดหมู่:บุคคลจากมหาวิทยาลัยอีสเทิร์นเอเชีย
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:ผู้ได้รับเครื่องราชอิสริยาภรณ์ ท.ช.
รากูโงะ

thumb|right|ศิลปินรากูโงะ (''รากูโงกะ'') ในเทศกาลซัมมะ
***รากูโงะ*** () เป็นรูปแบบความบันเทิงที่ใช้คำพูดของญี่ปุ่น โดยนักเล่าเรื่องเดี่ยว () นั่งบนเวทีที่เรียกว่า *โคซะ* () ใช้เพียงพัดกระดาษ () และผ้าผืนเล็ก () เป็นอุปกรณ์ และไม่มีการยืนขึ้นมาจากตำแหน่งนั่งบนเบาะรองนั่ง () ศิลปินรากูโงะจะเล่าเรื่องตลก (หรือบางครั้งเป็นเรื่องซึ้งกินใจ) ที่ยาวและซับซ้อน เรื่องราวที่เล่ามักเป็นบทสนทนาระหว่างตัวละครสองคนหรือมากกว่า ความแตกต่างระหว่างตัวละครจะแสดงออกมาผ่านเพียงการเปลี่ยนแปลงของระดับเสียง น้ำเสียง หรือการหันศีรษะเล็กน้อย

## ศัพทมูล
รากูโงะเดิมรู้จักในชื่อ *คารูกูจิ* () การปรากฏของอักษรคันจิที่เก่าแก่ที่สุดที่หมายความถึงการแสดงชนิดนี้มีตั้งแต่ ค.ศ. 1797 แต่เวลานั้นตัวอักษรดังกล่าว (落とし噺) โดยปกติอ่านว่า *โอโตชิบานาชิ* (การพูดที่ตกลง)

ในช่วงกลางยุคเมจิ (ค.ศ. 1868–1912) คำว่า *รากูโงะ* เริ่มมีการใช้เป็นครั้งแรก และกลายมาเป็นคำที่ใช้ทั่วไปในยุคโชวะ (ค.ศ. 1926–1989).

## ศิลปินรากูโงะที่มีชื่อเสียง
### เอโดะ (โตเกียว)

* Hayashiya Kikuō (เดิมชื่อ Hayashiya Kikuzō I)
* Hayashiya Konpei
* Hayashiya Sanpei I
* Hayashiya Shōzō IX
* Hayashiya Taihei
* Kairakutei Black I (Henry Black)
* Katsura Utamaru
* Katsura Yonesuke
* Kokontei Shinchō
* Kokontei Shinshō
* Reireisya Bafū
* Reireisya Suzumaru (Yamada Takao)
* Ryūtei Chiraku
* San'yūtei Enchō
* San'yūtei Enraku V
* San'yūtei Enraku VI (เดิมชื่อ San'yūtei Rakutarō)
* San'yūtei Kōraku
* San'yūtei Koyūza
* Sanshōtei Yumenosuke
* Shunpūtei Koasa
* Shunpūtei Ryūshō
* Shunpūtei Shōta
* Tachibanaya Enzō
* Tachibanaya Takezō
* Tatekawa Danshi
* Tatekawa Shinosuke
* Yanagiya Kosan
* Yanagiya Kosanji

### คามิกาตะ (โอซากะ)
* Hayashiya Somemaru IV
* Katsura Beichō
* Katsura Bunchin
* Katsura Bunshi V
* Katsura Bunshi VI (เดิมชื่อ Katsura Sanshi)
* Katsura Harudanji
* Katsura Shijaku II
* Katsura Sunshine
* Shōfukutei Kakushow
* Shōfukutei Matsunosuke
* Shōfukutei Nikaku
* Shōfukutei Shōkaku
* Shōfukutei Tsurube
* Showko Showfukutei
* Tsukitei Happō
* Tsukitei Hōsei (เดิมชื่อ Yamasaki Hōsei)
* Tsukitei Kachō

## อ้างอิง

## แหล่งข้อมูลอื่น
* English-Rakugo web site
* YouTube Rakugo examples
* Rakugo video (in English) SFGTV San Francisco
* Bilingual Kamigata (Osaka) Rakugo web site
* Katsura Sunshine's essay concerning the difference between Kamigata(Osaka) rakugo and Edo(Tokyo) rakugo
* Learning Japanese Language and Culture through Rakugo Appreciation


หมวดหมู่:ศิลปะการแสดง
หมวดหมู่:วรรณกรรมญี่ปุ่น
หมวดหมู่:วัฒนธรรมญี่ปุ่น
อัตสึชิ นากาจิมะ

**อัตสึชิ นากาจิมะ** () เป็นนักเขียนชาวญี่ปุ่น

## ประวัติ
นากาจิมะเกิดในกรุงโตเกียว ประเทศญี่ปุ่น บิดาของนากาจิมะเป็นนักวิชาการผู้เชียวชาญเรื่องภาษาจีนโบราณและกระตุ้นความสนใจให้กับลูกชาย นากาจิมะจึงเป็นที่รู้จักจากผลงานบทกวีเรื่องสั้นที่มีฉากหลังเป็นสถานที่ในประวัติศาสตร์อันห่างไกล

นากาจิมะถูกส่งไปเกาะปาเลาในปี ค.ศ. 1941 เพื่อไปสอนภาษาญี่ปุ่น แต่กลับประเทศญี่ปุ่นในปี ค.ศ. 1942 หลังจากป่วยเป็นโรคหอบหืดเรื้อรัง แล้วเสียชีวิตในปีเดียวกันหลังจากติดเชื้อโรคปอดบวม นากาจิมะเขียนผลงานนวนิยายเรื่องสำคัญคือเรื่อง *แสงสว่าง สายลม และความฝัน* อิงจากชีวประวัติของ โรเบิร์ต หลุยส์ สตีเวนสัน และเขียนเรื่องสั้นเกี่ยวกับไมโครนีเซีย นากาจิมะมีผลงานรวมเรื่องสั้นชื่อ *ตำนานใต้แสงจันทร์*

## อ้างอิง

## แหล่งข้อมูลอื่น
* J'Lit | Authors : Atsushi Nakajima | Books from Japan  
* 

หมวดหมู่:บุคคลที่เกิดในปี พ.ศ. 2452
หมวดหมู่:บุคคลที่เสียชีวิตในปี พ.ศ. 2485
หมวดหมู่:นักเขียนชาวญี่ปุ่น
หมวดหมู่:เสียชีวิตจากโรคปอดบวม